《紫芝和来》
宋代·邓肃

雨余榴火欲烧空，宫槐老翠闇薰风。
即今此景那可恃，忽观玉露泣芙蓉。
请公文急出新格，一变茅黄兼苇白。
坐令鼠辈扫地空，毋使再来相主客。
异日光芒李杜高，声价岂但一时豪。
故应高视空四海，纷纷过眼万银袍。
我生作意游弱水，蓬莱杳隔三万里。
何如平地揖诗仙，一洗从来郑卫耳。
期公便作九鼎重，云水未容扁舟弄。
漫天霖门在胸襟。半夜吹作高宗梦。
鬼方月窟虽殊陬，愿治之心辄相投。
泽民事业无多子，要使人人鼓腹游。

作者简介：邓肃（1091～1132），字志宏，南剑沙县（今属福建）人。生于宋哲宗元祐六年，卒于宋高宗绍兴二年，年四十二岁。少警敏能文，善谈论。会李纲罢相，上疏争之，干执政怒，罢归居家，绍兴二年（1132年）五月，携母避寇福唐（今福清），五月初九病逝，年仅41岁，归葬于邓墩。肃著有《栟榈集》三十卷，《挥尘后录》传于世。《闽沙邓氏族谱》载：邓肃，字志宏，父祖谷，长子邓普，字寰宇，次子邓慈。